[{"text_idx": "#000000", "text": "CHOI Man Won, sudkorea esperantisto, kiu studis kaj laboris en C\u0302inio por pli ol dek jaroj. Jen estas dua parto de lia rakonto:"}, {"text_idx": "#000001", "text": "Mi trovis s\u0302ancon praktiki Esperanton 2 fojojn antau\u0306 mia vizito al C\u0302inio: la unua estis vojag\u0302o al Japanio post fino de la militservo, en somero de 1987, kaj la alia estis 3 monata trarigardo en Eu\u0306ropo ir-revenante ne malmultajn landojn, kiuj havis tute malsamajn politikan kaj ekonomian sistemojn unu al la aliaj."}, {"text_idx": "#000002", "text": "La korespondado kun la japana s-ino donis al mi mallongan g\u0302ojon kaj ripozon el pezaj taskoj de mia universitata kariero kaj la militservo. Do mia korespondado kun s\u0302i dau\u0306ris g\u0302is la lasta momento de s\u0302ia foriro, malgrau\u0306 ke multaj amikoj, kiuj sciig\u0302is, ke mi lernis ian strangan, neniam au\u0306ditan lingvon de ili, admonis min prefere lerni la anglan. Post la fino de la militservo, s\u0302i proponis, ke mi vizitu s\u0302in, kaj mia unufoja vojag\u0302o al fremdlando realig\u0302is."}, {"text_idx": "#000003", "text": "Dum 15 tagoj, mi vizitis Fukuok, Kioto, Osaka kaj Tokio, renkontinte lokajn esperantistojn, mi povis iomete malfortigi la malamon al japanoj, kion koreoj g\u0302enerale havas pro la japana kruela kolonia regado en la korea duoninsulo 36 jarojn. Ne koree, nek japane sed esperante babilante kun japanaj amikoj, mi tagon post tago malfortigis la abomenon al japanoj, kio estis heredita politike kaj historie en la korea socio de generacio al generacio. \u201cEsperanto\u201d, la lingvo de espero donis al mi pacon psikan."}, {"text_idx": "#000005", "text": "Post la simpla adiau\u0306o kun familianoj kaj geamikoj, s\u0302ajne ke tuj revenis de C\u0302inio post duonmonato au\u0306 monato, mi veturis al la internacia s\u0302iphaveno InC\u0302eon. La en- kaj el-s\u0302ipig\u0302aj ordoj en la havendoganejoj de urboj InC\u0302eon kaj Tianjin de C\u0302inio estis ege severaj kaj malfacilaj kaj g\u0302i sciigis min, ke inter Sud-Koreio kaj C\u0302ina Popola Respubliko ankorau\u0306 ne havis diplomatiajn rilatojn, kaj ke la vivo en C\u0302inio estus ne tiel glata."}, {"text_idx": "#000006", "text": "Fakte vere timigis min, kiu ekvojag\u0302onte al C\u0302inio ne estis tiaj, kiaj la diferencoj de soci-politikaj sistemoj inter du landoj, sed estis c\u0302inaj oleecaj mang\u0302aj\u0302oj, kiuj estas tute malsamaj kompare kun koreaj mang\u0302aj\u0302oj, c\u0302efe vegetaraj kaj fermentitaj, kaj lingva problemo, c\u0302ar mi povis paroli nur simplajn salutvortojn c\u0302ine tiam. Preskau\u0306 dum unutaga vojag\u0302o al Tianjin multaj imagoj trapasis mian kapon kun anticipo kaj timo pri novaj vivo kaj cirkonstanco."}, {"text_idx": "#000007", "text": "Sed trovinte la malgrandan bonvenigan karton, \u201c\u6b22\u8fce,\u5d14\u633d\u6e90\u5148\u751f\u201d kaj \u201cSaluton, S-ro Choi\u201d, papere skribitan, mia timo, kio dumtaga vojag\u0302o maltrankviligis min, tuj malaperis el mia kapo. Du leu\u0306tenantoj de mararmeo, S-roj Hao kaj Wang, permesite tagan ferion, akceptis min."}, {"text_idx": "#000009", "text": "Pekinon finfine mi atingis trajne kaj mia nova vivo en Pekino komencig\u0302is. C\u0302ar tiam inter Sud-Koreio kaj C\u0302inio ne havis diplomatian rilaton kaj pro tio ankau\u0306 mankis kontaktoj kaj inters\u0302ang\u0302oj neregistaraj. Mi preskau\u0306 neniam povis renkonti koreojn, sed nur malmultajn alilandajn studentojn el Afriko, Sudorient-Azio k.t.p., kiuj estis stipendiataj de la c\u0302ina registaro. Do g\u0302is antau\u0306 la komenco de mia studo en la Popola Universitato de C\u0302inio, mi kontaktis c\u0302efe pekinajn esperantistojn krom hazardaj kontaktoj kun la alilandaj studentoj."}, {"text_idx": "#000010", "text": "Mi diras de tempo al tempo al miaj amikoj koreaj kaj c\u0302inaj, ke mi estas duona pekinano, c\u0302ar mi ne nur pasigis pli ol 10 jarojn en Pekino, sed ankau\u0306 dum tiu c\u0302i tempo, mi formis mian mondkoncepton pristudante la teoriojn kaj praktikajn agadojn de gravaj politikistoj kiel K. Marx, Mao Zedong, Zhou Enlai k.t.p., kio g\u0302is nun rolas kiel la agadbazo de mia vivo en Sud-Koreio. Precipe mi mem retrospektis miajn vivon kaj agadon dum la universitata kariero kaj demandis min mem, c\u0302u g\u0302i estis vere tau\u0306ga por la renovigo de la sudkorea socio au\u0306 g\u0302i nur sekvis dogmisme la teoriojn de maldekstraj pensiuloj? Kompreneble tiu demando estas ankorau\u0306 nun ne sufic\u0302e solvita kaj ofte revekas min, kiu estas kutimig\u0302anta vole nevole je la c\u0302iutaga vivo."}, {"text_idx": "#000011", "text": "Post mia studo en C\u0302inio kaj laborante en Sud-Koreio, surrete mi ofte legis/as la nekrologojn de malnovaj kaj veteranaj esperantistoj de C\u0302inio, c\u0302efe la pekinaj, kiel S-roj Lau\u0306lum, Zou Guoxiang, Zhu Mingyi. Ilin mi renkontis en diversaj kunsidoj esperantaj, kaj mi bons\u0302ance povis viziti iliajn log\u0302ejojn private. Ili gvidis min, kiu venis el la lando tre intima je historio kaj kulturo, sed politiko tute malsama kompare kun C\u0302inio, tre g\u0302entile kaj pacience pri Esperanto kaj C\u0302inio. Kompreneble c\u0302i tie ne eblas mencii pli multajn esperantistojn, kiuj helpis mian kutimig\u0302on al C\u0302inio kaj Pekino, kaj pro tio mi diras, ke mia studo en Pekino ne povus imagi sen la helpo de pekinaj esperantistoj."}, {"text_idx": "#000012", "text": "Ne malmultajn urbojn kaj lokojn vizitis kaj vojag\u0302is sub la helpo de esperantistoj antau\u0306 la komenco de mia studo kaj tra tiuj vojag\u0302oj kaj vizitoj, mi komprenis la diferencaj\u0302ojn inter la realo kaj teksto de socialismo. Aldone mi mem travivis la s\u0302ang\u0302antan kaj evoluig\u0302antan C\u0302inion post la reformo kaj malfermo."}]